Na temelju članka 14. Zakona o proračunu (Narodne novine broj 87/08., 136/12. i 15/15.), članka 30. točke 3. Statuta Grada Samobora (Službene vijesti Grada Samobora br. 3/16., 1/18., 4/19. i 2/20.) i članka 69. Poslovnika Gradskog vijeća Grada Samobora (Službene vijesti Grada Samobora br. 3/19. i 3/20.), Gradsko vijeće Grada Samobora na 27. sjednici održanoj 28. travnja 2020. godine donijelo je

ODLUKU

O IZMJENAMA I DOPUNAMA ODLUKE O IZVRŠAVANJU PRORAČUNA

GRADA SAMOBORA ZA 2020. GODINU

**Članak 1.**

U Odluci o izvršavanju Proračuna Grada Samobora za 2020. godinu (Službene vijesti Grada Samobora br. 8/19.), u članku 12. stavku 1. iznos: „500.000,00“ zamjenjuje se iznosom: „1.000.000,00“.

**Članak 2.**

U članku 15. iza stavka 5. dodaje se novi stavak 6. koji glasi:

„Iznimno, zbog izvanrednih okolnosti uslijed epidemije bolesti COVID-19, materijalna prava iz stavka 1. ovog članka koja se odnose na dar u naravi povodom uskršnjih blagdana i naknade za godišnji odmor (regres) u 2020. godini neće se isplaćivati.“

**Članak 3.**

U članku 16. iznos „3.515,00“ zamjenjuje se iznosom „3.160,00“.

**Članak 4.**

U članku 21. stavku 1. iznos: „6.492.835,00“ zamjenjuje se iznosom: „6.492.872,00“, iznos: „5.848.096,00“ zamjenjuje se iznosom: „5.848.125,00“, a iznos: „644.739,00“ zamjenjuje se iznosom: „644.747,00“.

**Članak 5.**

U članku 32. iza stavka 4. dodaje se novi stavak 5. koji glasi:

 „Ovlašćuje se gradonačelnik za poduzimanje svih daljnjih aktivnosti koje uključuju potpisivanje akata te izvršavanje plaćanja vezanih uz provedbu projekata iz stavka 3. i 4. ovog članka, uključujući i plaćanje predujmom.“

 Dosadašnji stavci 5. do 11. postaju stavci 6. do 12.

**Članak 6.**

Iza članka 32. dodaje se novi članak 32.a koji glasi:

„

Članak 32. a

Grad se može kratkoročno zadužiti najduže do 12 mjeseci isključivo za premošćivanje jaza nastalog zbog različite dinamike priljeva sredstava i dospijeća obveza u skladu sa zakonom kojim se uređuje proračun, bez mogućnosti daljnjeg reprograma ili zatvaranja postojećih obveza po kratkoročnim kreditima ili zajmovima uzimanjem novih kratkoročnih kredita ili zajmova, te sukladno Naputku o načinu isplate beskamatnog zajma jedinicama lokalne i područne (regionalne) samouprave, Hrvatskom zavodu za mirovinsko osiguranje i Hrvatskom zavodu za zdravstveno osiguranje (Narodne novine br. 46/20.).

Odluku o kratkoročnom zaduživanju iz stavka 1. ovoga članka donosi gradonačelnik.“

**Članak 7.**

Ova Odluka stupa na snagu dan nakon dana objave u Službenim vijestima Grada Samobora.

KLASA: 021-05/20-01/5

URBROJ: 238-11-04-01/02-20-6

 **PREDSJEDNIK**

 **GRADSKOG VIJEĆA**

 **Miran Šoić**